CELEX: 52005PC0426
Language: lv
Date: 2005-09-13
Title: Priekšlikums Padomes lēmums par Eiropas Padomes Konvencijas Nr. 198 par noziedzīgi iegūtu līdzekļu legalizācijas novēršanu, meklēšanu, izņemšanu un konfiskāciju, kā arī par terorisma finansēšanu parakstīšanu Eiropas Kopienas vārdā

Svarīgs juridisks paziņojums

|

52005PC0426

Priekšlikums Padomes lēmums par Eiropas Padomes Konvencijas Nr. 198 par noziedzīgi iegūtu līdzekļu legalizācijas novēršanu, meklēšanu, izņemšanu un konfiskāciju, kā arī par terorisma finansēšanu parakstīšanu Eiropas Kopienas vārdā  /* COM/2005/0426 galīgā redakcija */  

	[pic] | EIROPAS KOPIENU KOMISIJA |Briselē, 13.09.2005COM(2005) 426 galīgā redakcijaPriekšlikumsPADOMES LĒMUMSpar Eiropas Padomes Konvencijas Nr. 198 par noziedzīgi iegūtu līdzekļu legalizācijas novēršanu, meklēšanu, izņemšanu un konfiskāciju, kā arī par terorisma finansēšanu parakstīšanu Eiropas Kopienas vārdā(iesniegusi Komisija)PASKAIDROJUMA RAKSTS1. VISPāRēJA INFORMāCIJAEiropas Padomes Ministru komiteja 1990. gada septembrī pieņēma Eiropas Padomes Konvenciju Nr. 141 par noziedzīgi iegūtu līdzekļu legalizācijas novēršanu, meklēšanu, izņemšanu un konfiskāciju, un tā bija pieejama parakstīšanai tā paša gada 8. novembrī. Konvencija stājās spēkā 1993. gada 1. septembrī, un visas ES dalībvalstis ir līgumslēdzējas puses. Šī konvencija paredz noteikumu kopumu, kas piemērojams pirms lēmuma par konfiskāciju pasludināšanas un izpildes, un ievieš efektīvu starptautiskās sadarbības mehānismu, lai noziegumu veicējiem atņemtu viņu darbības instrumentus un noziedzīgā darbībā gūto peļņu.Tomēr kopš 1990. gada naudas atmazgāšanas draudu izpratne un veids, kā atbildēt uz šiem draudiem, ir stipri attīstījušies, tas, sākot ar 1998. gadu, izraisīja viedokļu apmaiņu līgumslēdzēju pušu starpā par iespējamiem grozījumiem konvencijā.Eiropas Padomes Eiropas Krimināltiesisko problēmu komitejas ( CDPC ) prezidijs 2000. gada novembrī nolēma izveidot analīzes grupu par iespēju izstrādāt papildprotokolu 1990. gada konvencijai.CDPC ar izpētes grupas galīgo ziņojumu tika iepazīstināta 2002. gada jūnija plenārsesijā. Tās secinājums bija, ka ir nopietni argumenti par labu vispusīgai konvencijas atjaunināšanai, kas īpaši ietvertu pasākumus attiecībā uz noziedzīgi iegūtu līdzekļu identificēšanu, izņemšanu un konfiskāciju, kā arī starptautisku tiesībaizsardzības dienestu sadarbību krimināllietās.CDPC 52. sesijā 2003. gada jūnijā uzdeva ekspertu grupai aktualizēt un papildināt 1990. gada konvenciju. Vēlāk šīs pilnvaras tika paplašinātas, iekļaujot pasākumu izstrādāšanu pret terorisma finansēšanu saskaņā ar attiecīgiem starptautiskajiem standartiem, kā arī saskaņā ar preventīvajiem pasākumiem. Ņemot vērā grozījumu lielo skaitu, galu galā tika izstrādāta jauna konvencija nevis vienkāršs protokols.Ekspertu komitejai no 2003. gada decembra līdz 2005. gada februārim notika septiņas sanāksmes un tika izstrādāts projekts jaunai konvencijai „par noziedzīgi iegūtu līdzekļu legalizācijas novēršanu, meklēšanu, izņemšanu un konfiskāciju, kā arī par terorisma finansēšanu.” Sesijas laikā 2004. gada decembrī panāktā vienošanās tika iesniegta Eiropas Padomes Parlamentārajai asamblejai 2005. gada 27. janvārī (Atzinums Nr. 254/2005). Ekspertu komitejas pēdējā sanāksmē 2005. gada februārī tika apspriesti parlamentārie grozījumi un izstrādāts galīgais projekts, kuru CDPC izskatīja 2005. gada 7. martā. Ministru komiteja 925. sanāksmē 2005. gada 3. maijā oficiāli pieņēma Konvenciju, paverot ceļu teksta svinīgai pieņemšanai trešās augstākā līmeņa valsts un valdību vadītāju sanāksmes laikā, kas Eiropas Padomes vadībā tika organizēta 2005. gada 16. un 17. maijā Varšavā. Eiropas Padomes vienpadsmit dalībvalstis, no kurām astoņas ir Eiropas Savienības dalībvalstis (Austrija, Beļģija, Kipra, Luksemburga, Malta, Polija, Portugāle, Zviedrija), parakstīja šo konvenciju augstākā līmeņa sanāksmes laikā.Konvencija bija pieejama parakstīšanai no 2005. gada 16. maija. Tā stāsies spēkā nākamā mēneša pirmajā dienā pēc 3 mēnešu laika posma no brīža, kad seši parakstītāji, no kuriem vismaz četri ir Eiropas Padomes dalībvalstis, būs izteikuši piekrišanu uzņemties konvencijas saistības.2. SARUNU REZULTāTSKomisija 2004. gada 25. jūnijā pieņēma ieteikumu Padomei, ar ko pilnvaro Komisiju uzsākt sarunas Eiropas Padomes ekspertu grupas darbā [SEK(2004)822] attiecībā uz Kopienas kompetenci, kā arī par Padomes kopējas nostājas priekšlikumu saistībā uz šīm pašām sarunām attiecībā uz Eiropas Savienības līguma VI sadaļas jautājumiem [KOM(2004)444].Padome 2004. gada 19. novembrī pieņēma lēmumu, ar ko pilnvaro Komisiju vest sarunas par konvencijas pantiem attiecībā uz kopienas kompetenci saskaņā ar Eiropas Kopienas dibināšanas līguma 300. pantu un kopējo nostāju par pārējiem pantiem. Šim pilnvarojumam tika pievienotas sarunu vadlīnijas.Sarunas raksturoja dalībvalstu, Padomes Īrijas, Nīderlandes un Lukemburgas prezidentūru un Komisijas cieša sadarbība, kas izpaudās regulārās un produktīvās koordinācijas sanāksmēs. Sākotnēji paredzētie termiņi tika ievēroti, līdz ar to konvencijas projekts bija pieejams augstākā līmeņa valstu un valdību vadītāju sanāksmē Varšavā 2005. gada maijā.Sarunu noslēgumā Komisija uzskata, ka Padomes noteiktie mērķi ir sasniegti. Jaunā konvencija ietver citus starptautiskos instrumentus šajā jomā un īpaši Finanšu darba grupas naudas atmazgāšanas jautājumos (FATF) ieteikumus. Šāda pieeja, cita starpā, ļāva konkrētā veidā attiecināt konvenciju arī uz terorisma finansēšanu, īpaši atsaucoties uz Apvienoto Nāciju Organizācijas 1999. gada 9. decembra konvencijā ietverto terorisma finansēšanas definīciju.Tāpat tika nodrošināta Eiropas Savienībā spēkā esošo noteikumu kopumu konsekvence. Tas īpaši attiecas uz noteikumiem attiecībā uz aizsargpasākumiem, kas noteikti 13. pantā un pantos, kas paredz finanšu ziņu vākšanas vienību veidošanu (1. panta f) apakšpunkts un 12. pants) un tās darbības kārtību (kas minēta 14., 46. un 47. pantā). Tādējādi formulēti, šie noteikumi pilnībā atbilst Padomes 1991. gada 10. jūnija Direktīvai 91/308/EEK par to, kā novērst finanšu sistēmas izmantošanu nelikumīgi iegūtas naudas legalizēšanai (naudas atmazgāšanai)[1], kurā grozījumi izdarīti ar Eiropas Parlamenta un Padomes Direktīvu 2001/97/EK[2] un Padomes 2000. gada 17. oktobra Lēmumu 2000/642/TI par sadarbības pasākumiem starp dalībvalstu finanšu ziņu vākšanas vienībām attiecībā uz informācijas apmaiņu[3]. Konvencija tāpat ietver nesen iesniegtos Komisijas priekšlikumus, proti, Trešās direktīvas projektu par finanšu sistēmu izmantošanas nepieļaušanu nelikumīgi iegūtu līdzekļu legalizēšanas mērķiem (KOM(2004)448) un regulas priekšlikumu par nelikumīgi iegūtu līdzekļu legalizēšanu ar muitas sadarbību (KOM(2002)328).Starptautiskā sadarbība krimināllietās ir pastiprināta, īpaši ar noteikumiem, kas ļauj sniegt informāciju par bankas kontu īpašniekiem un viņu darījumiem. Tāpat tika paredzēts šos noteikumus attiecināt uz nebanku finanšu iestādēm.Atteikšanās atruna ir paredzēta konvencijas 52. panta 4. punktā, tā ļauj līgumslēdzēju pusēm, kas ir Eiropas Savienības dalībvalstis, piemērot atbilstošus Kopienas un Savienības noteikumus konvencijā noteikto noteikumu vietā. Šis nosacījums nodrošina Kopienas un Savienības tiesību aktu pilnveidošanās iezīmi un aizkavē jebkādu neatbilstību veidošanos nākotnē.Beidzot, Eiropas Kopienai ir atļauts parakstīt konvenciju, tā tiks informēta par parakstīšanu, ratifikāciju, deklarāciju un atrunu iesniegšanu no citām Pusēm, kā arī par visiem citiem dokumentiem, kas ir saistīti ar konvenciju. Galu galā tā būs Pušu konferences dalībniece, kas paredzēta 48. pantā, kuras mērķis ir pārraudzīt konvencijas īstenošanu. Tomēr pretēji citās Eiropas Padomes konvencijās noteiktajam, Kopienai nebūs tiesības lemt par iespējamiem konvencijas grozījumiem un jaunu līgumslēdzējpušu pieņemšanu, pat ja tā ir pakļauta visām konvencijas prasībām. Turpretim tiesības pieņemt šos lēmumus ir uzticētas Padomes dalībvalstīm (Ministru komitejā), tas ir, pat tām valstīm, kas ir konvencijas trešās valstis un līdz ar to nepilda tajā noteiktās prasības. Kopienas līdzdalība, papildus tam, lai palīdzētu sasniegt nepieciešamo pušu skaitu, lai konvencija stātos spēkā, iegūst noteiktu nozīmi, lai veicinātu citas puses noslēgt un ratificēt konvenciju, kamēr tai pat laikā vajadzība pēc starptautiskā sadarbības cīņā ar naudas atmazgāšanu un terorisma finansēšanas apkarošanu vēl nekad nav bijusi tik nepieciešama.Tādējādi Komisijas iesniegtais Padomes lēmuma priekšlikums ietver vienīgo pantu. Šis pants aicina Padomi pilnvarot, Eiropas Kopienas vārdā, parakstīt Eiropas Padomes Konvencijas Nr. 198 par noziedzīgi iegūtu līdzekļu legalizācijas novēršanu, meklēšanu, izņemšanu un konfiskāciju, kā arī par terorisma finansēšanu.PriekšlikumsPADOMES LĒMUMSpar Eiropas Padomes Konvencijas Nr. 198 par noziedzīgi iegūtu līdzekļu legalizācijas novēršanu, meklēšanu, izņemšanu un konfiskāciju, kā arī par terorisma finansēšanu parakstīšanu Eiropas Kopienas vārdāEIROPAS SAVIENIBAS PADOME,ņemot vērā Eiropas Kopienas dibināšanas līgumu un jo īpaši tā 47. panta 2. punktu un 95. pantu saistībā ar 300. panta 2. punkta pirmo daļu,ņemot vērā Komisijas priekšlikumu[4],tā kā:(1) Eiropas Kopiena cīņu ar noziedzīgi iegūtu līdzekļu legalizēšanu un terorisma finansēšanas nepieļaušanu uzskata par būtiskiem jautājumiem kredītiestāžu un citu finanšu iestāžu labai veselībai, veselumam un stabilitātei, kā arī uzticībai finanšu sistēmas kopumam, un brīvības, drošības un tiesiskuma telpas izveidošanai.(2) Eiropas Padomes locekļi, kā arī Eiropas Kopiena ir risinājuši sarunas par jaunu instrumentu, kas veidots, pamatojoties uz Eiropas Padomes Konvenciju Nr. 141 par noziedzīgi iegūtu līdzekļu legalizācijas novēršanu, meklēšanu, izņemšanu un konfiskāciju, lai ņemtu vērā draudu attīstību un labākas starptautiskas prakses izstrādāšanu.(3) Komisija saskaņā ar līguma 300. panta 1. punkta pirmo daļu vadīja sarunas Eiropas Kopienas vārdā.(4) Sarunas tika veiksmīgi pabeigtas un jaunā Konvencija Nr. 198 par noziedzīgi iegūtu līdzekļu legalizācijas novēršanu, meklēšanu, izņemšanu, un konfiskāciju, kā arī par terorisma finansēšanu attiecīgajām valstīm un Eiropas Kopienai bija pieejama parakstīšanai no 2005. gada 16. maija Eiropas Padomes ģenerālsekretariātā.(5) Ņemot vērā tās noslēgšanas iespēju nākotnē, Eiropas Kopienai jāparaksta minēto konvenciju,IR NOLĒMUSI ŠĀDI:Vienīgais pantsŅemot vērā noslēgšanas iespēju nākotnē, Padomes priekšsēdētājs ir pilnvarots iecelt personu, kura ir tiesīga Eiropas Kopienas vārdā parakstīt konvenciju par noziedzīgi iegūtu līdzekļu legalizācijas novēršanu, meklēšanu, izņemšanu un konfiskāciju, kā arī par terorisma finansēšanu.Briselē,Padomes vārdā —priekšsēdētājs1. PIELIKUMSKomisijas deklarācija[Padomes sanāksmes par parakstīšanu protokolam]Komisija konstatē, ka atsevišķi šīs konvencijas vispārējie un institucionālie noteikumi – īpaši attiecībā uz grozījumu pieņemšanu un jaunu līgumslēdzējpušu pieņemšanu, kas minēts 54. panta 1. līdz 3. punktā un 50. panta 1. punktā – Kopienai neļauj pilnvērtīgi īstenot tās ārējo kompetenci tieši tādā pašā veidā kā pārējām pusēm, lai gan Kopiena ir pakļauta visām konvencijā paredzētajām prasībām.Komisija uzskata, ka šī izvēle ir ļoti nopietna, ņemot vērā tās Līgumu uzrauga lomu un EK Tiesas praksi.Līdz ar to konvencijas vispārējie un nobeiguma noteikumi nekādā veidā nevar tikt uzskatīti par precedentu veidojošiem attiecībā uz citām konvencijām.Turklāt Komisija uzsver nepieciešamību konvencijā saskanīgi piemērot Finanšu darba grupas naudas atmazgāšanas jautājumos (FATF) 40 ieteikumus, kuru pēdējā atjaunināšana notika 2003. gadā, kā arī sasniegto šajā jomā. Tas jo īpaši attiecas uz 36. ieteikuma c) apakšpunktu attiecībā uz tiesisko palīdzību un izdošanu saskaņā ar kuru tiesiskās palīdzības lūgumam nevajadzētu tikt atteiktam tā vienīgā iemesla dēļ, ka pārkāpums attiecas uz nodokļu jautājumiem.[1] OV L 166, 28.6.1991., 77. lpp.[2] OV L 344, 28.12.2001., 76. lpp.[3] OV L 271, 24.1.2000., 4. lpp.[4] OV C […], […], […]. lpp.